Μαρί φον Έμπνερ-Έσενμπαχ

Η βαρόνη Μαρί φον Έμπνερ-Έσενμπαχ (γερμανικά: Marie Freifrau von Ebner-Eschenbach) ήταν Αυστριακή συγγραφέας, γνωστή για τα εξαιρετικά ψυχολογικά της μυθιστορήματα.http://gutenberg.spiegel.de/autor/marie-freifrau-von-ebner-eschenbach-138http://www.deutsche-biographie.de/sfz12364.html Θεωρείται, μαζί με τον Φέρντιναντ φον Σάαρ, ως μία από τις σημαντικότερες γερμανόφωνες συγγραφικές μορφές του τέλους του 19ου αιώνα.Geschichte der deutschsprachigen Literatur, 1870-1900 

Βιογραφία 
Γεννήθηκε στις 13 Σεπτεμβρίου 1830 στο κάστρο της Καθολικής οικογένειας ευγενών Ντουμπσκί στο Ζντισλάβιτσε της σημερινής Τσεχίας. Ήταν η κόρη του βαρόνου Φραντς Ντουμπσκί και της συζύγου του Μαρίας, η οποία προερχόταν από το προτεσταντικό Βασίλειο της Σαξωνίας.http://wortwuchs.net/lebenslauf/marie-von-ebner-eschenbach/http://www.wortblume.de/dichterinnen/ebner_b.htm Η Μαρί έχασε τη μητέρα της σε πρώιμη βρεφική ηλικία, ωστόσο έλαβε επιμελημένη μόρφωση από δύο μητριές.http://www.nms-kittsee.at/fileadmin/dateien_und_bilder/Literatur/KrambambuliInhalt.pdf

Το 1848 παντρεύτηκε τον ξάδελφό της, αυστριακό στρατιωτικό, Μόριτς φον Έμπνερ-Έσενμπαχ.http://www.zeno.org/Literatur/M/Ebner-Eschenbach,+Marie+von/Biographie Το ζευγάρι διέμεινε αρχικά στη Βιέννη και έπειτα στο Λούκα (Klosterbruck), κοντά στο σημερινό Ζνόιμο.http://www.onb.ac.at/ausb/pro7/pt6/neues_altes/eschenbach_bio.htm Μετά το 1860, αφού ο σύζυγός της ολοκλήρωσε τη στρατιωτική του υπηρεσία, επέστρεψαν στη Βιέννη.http://www.theodora.com/encyclopedia/e/marie_freifrau_von_ebnereschenbach.html Ο γάμος τους δεν απέφερε παιδιά.

Η Μαρί αφιερώθηκε στο συγγραφικό έργο. Στην προσπάθεια της, έλαβε βοήθεια και ενθάρρυνση από τον Φραντς Γκριλπάρζερ και τον Φρίντριχ Χαλμ. Το πρώτο της έργο που δημοσιεύθηκε ήταν το δράμα «Η Μαρία Στιούαρτ στην Σκωτία», το οποίο ο Έντουαρντ Ντέβριεντ ανέβασε στο θέατρο της Καρλσρούης, το 1860. Έπειτα, ακολούθησε μια τραγωδία σε πέντε πράξεις, η «Μαρί Ρολάν», και πολλά μονόπρακτα δράματα: «Ντόκτορ Ρίτερ», «Οι Βιολέτες» και «Ο απαρηγόρητος».http://derstandard.at/2000032724923/Marie-von-Ebner-Eschenbach-Niemals-Stiefelknecht-sein

Μετά από αυτές τις περιορισμένες επιτυχίες στον τομέα του θεάτρου, η Μαρί φον Έμπνερ-Έσενμπαχ στράφηκε στην πεζογραφία.http://sophie.byu.edu/node/3214 Τα σημαντικότερα έργα της ήταν τα εξής: «Η Πριγκίπισσα του Μπανάλιεν» (1872), «Μποζένα» (1876), «Λότι, ο Ωρολογοποιός» (1883), «Δύο Κοντέσες» (1885), «Το παιδί της κοινότητας» (1887), «Αδιάλλακτος» (1890), «Άπιστος» (1893), «Νέες Ιστορίες» (1881), «Αφορισμοί» (1880) και «Παραβολές, παραμύθια και ποιήματα» (1892). http://www.biographien.ac.at/oebl/oebl_E/Ebner-Eschenbach_Marie_1830_1916.xml

Το κομψό ύφος της Μαρί φον Έμπνερ-Έσενμπαχ, το διεισδυτικό πνεύμα της και η αριστοτεχνική απεικόνιση των χαρακτήρων, της έδωσαν μια εξέχουσα θέση μεταξύ των γερμανόφωνων συγγραφέων της εποχής της. Με την ευκαιρία των εβδομηκοστών γενεθλίων της, το Πανεπιστήμιο της Βιέννης της απένειμε, τιμής ένεκεν, τον τίτλο της διδάκτορος της φιλοσοφίας.http://edith-lagraziana.blogspot.gr/2013/11/marie-von-ebner-eschenbach.html Μια έκδοση «Εκλεκτών Έργων» της Μαρί φον Έμπνερ-Έσενμπαχ άρχισε να εκδίδεται το 1893.http://www.zvab.com/Gesammelte-Schriften-Unsühnbar-Marie-Ebner-Eschenbach-Verlag/1135601752/buch

Απεβίωσε στις 12 Μαρτίου 1916, σε ηλικία 85 ετών, στη Βιέννη.

Παραπομπές

Κατηγορία:Αυστριακοί λογοτέχνες
Κατηγορία:Γερμανόφωνοι λογοτέχνες της Πράγας